Ishockey under Vinter-OL 2026 – Menn

**[[Ishockey under Vinter-OL 2026|Ishockeyturneringen under Vinter-OL 2026]] for menn** ble arrangert fra 11. til 22. februar 2026 i Milano Santa Giulia og Milano Rho i Milano. Tolv lag deltok i turneringen. Lagene ble delt inn i tre grupper med fire lag for gruppespillet som ble spilt som en round robin. De tre gruppevinnerne og beste toer avanserte direkte til kvartfinalen mens de resterende lagene skulle spille kvalifiseringskamper om de siste fire kvartfinaleplassene. De tapende semifinalistene spilte bronsefinale, mens vinnerne spilte finale.

Turneringen markerte første gang siden Vinter-OL 2014 at spillere fra den nordamerikanske proffligaen National Hockey League (NHL) deltok i den olympiske ishockeyturneringen. NHL-spillere deltok ikke i turneringene i 2018 og 2022, etter at ligaen og spillerforeningen NHLPA ikke ble enige med Den internasjonale olympiske komité (IOK) og Det internasjonale ishockeyforbundet (IIHF) om vilkår for deltakelse. Gjeninnføringen av NHL-spillere i 2026 innebar at de fleste av verdens beste ishockeyspillere igjen var tilgjengelige for sine respektive landslag.

Både finalen og bronsefinalen var repriser av medaljeoppgjørene under Vinter-OL 2010. Finalen markerte tredje gang at Canada og USA møttes i en olympisk finale (etter Vinter-OL 2002 og 2010). Finland bronse i ishockey for menn etter å ha beseiret Slovakia 6–1 i bronsefinalen. USA tok sitt tredje olympiske gull i ishockey for menn etter en 2–1-seier over Canada etter spilleforlengelse. Matt Boldy ga USA ledelsen i første periode, før Cale Makar utlignet sent i andre periode og sørget for 1–1 etter ordinær tid. Jack Hughes avgjorde oppgjøret 1.41 ut i spilleforlengelsen med det avgjørende målet i tre-mot-tre-spill. Med seieren tok USA sitt første OL-gull i ishockey for menn siden Mirakelet på isen under Vinter-OL 1980, da amerikanerne vant på hjemmebane i Lake Placid over Sovjetunionen.

Under feiringen dedikerte det amerikanske laget seieren til minnet om den tidligere landslagsspilleren Johnny Gaudreau og hans bror Matthew, som omkom i august 2024 etter å ha blitt påkjørt under en sykkeltur i New Jersey. Johnny Gaudreaus landslagsdrakt med nummer 13, som hadde hengt i den amerikanske garderoben gjennom hele turneringen, ble båret ut på isen under feiringen, og på det offisielle lagbildet holdt laget fram drakten mens Gaudreaus to små barn var med ute på isen.

Canadas Connor McDavid ble kåret til turneringens beste løper, mest verdifulle spiller (MVP) og tatt ut på allstar-laget. Han ble også turneringens toppscorer med 13 målpoeng.

## Medaljevinnere

## NHL-spillere returnerer til Vinter-OL

Fra 1998 til 2014 holdt National Hockey League (NHL), verdens mest prestisjefylte ishockeyliga, pause i løpet av grunnserien så spillerne kunne delta i OL. Etter fem OL-turneringer med NHL-deltakelse klarte ikke NHL, IIHF og 
Den internasjonale olympiske komité (IOK) å komme til enighet om en ny avtale, og ligaen valgte derfor å nekte spillerne OL-deltakelse i Pyeongchang-OL i 2018. Blant grunnene var motstand blant klubbeierne til å avbryte NHL-sesongen for å imøtekomme en OL-pause, økonomisk dekning av forsikringer for spillerne og manglende interesse i en OL-turnering i Sør-Korea. Etter fraværet av NHL-spillere i 2018 åpnet NHL for et comeback i Beijing-OL i 2022, men det ble avblåst i desember 2021 på grunn av koronaviruspandemien. Turneringen ble derfor avviklet uten deltakelse av NHL-spillere.

Etter seks år uten noen såkalt «best on best»-ishockeyturnering (hvor alle de beste spillerne er tilgjengelige) var det stor interesse blant både IIHF, NHL og NHLPA for å sikre NHL-deltakelse i OL 2026. Flere av ligaens største stjerner som Connor McDavid, Nathan MacKinnon og Auston Matthews hadde aldri hatt muligheten til å representere sine respektive landslag i en «best on best»-turnering. Særlig var NHLPAs nye direktør Marty Walsh en stor forkjemper for at NHLPA nådde en avtale med IIHF og IOK om å slippe til NHL-spillerne i OL.

Etter to år med forhandlinger kunngjorde NHL-kommisjonær Gary Bettman, NHLPAs administrerende direktør Marty Walsh og IIHF-president Luc Tardif den 4. februar 2024 at NHL-spillere ville returnere til vinter-OL i 2026 og 2030 etter at en avtale ble inngått  mellom IIHF, NHL og IOC. Som en del av avtalen gikk IIHF med til å dekke utgifter til forsikring og reiser for spillerne og deres familier.

 

Den 2. juli 2025 ble den endelige avtalen om NHL-spilleres deltakelse i OL 2026 formelt godkjent i et møte i Zürich mellom IIHF, NHL, NHLPA og IOK. Avtalen åpnet også muligheten for NHL-spillere å delta i OL 2030.

## Utestengelsen av Russland og Belarus
Den 28. februar 2022 ble Russland utestengt av IIHF etter Russlands invasjon av Ukraina 2022 og Belarus ble suspendert på grunn av landets medvirkning til invasjonen og sin fortsatte støtte til fordel for Russland. Dermed kunne hverken herre- eller kvinnelandslagene delta i internasjonale turneringer. Utestengelsen ble den 22. mars 2023 forlenget av IIHF-rådet for 2023/24-sesongen. Den 12. februar 2024 vedtok IIHF-rådet igjen å forlenge utestengelsen for 2024/25-sesongen. Dette medførte at Belarus' herrelandslag mistet sin plass i OL-kvalifiseringen.

Den 4. februar 2025, besluttet IIHF-rådet at det fortsatt «ikke [var] trygt» å reintegrere de russiske og belarusiske landslagene og klubbene i sine mesterskap for 2025/2026-sesongen, og at suspensjonen derfor skulle opprettholdes. IOK bekreftet den 27. mai at russiske og belarusiske landslag ikke kunne delta i vinter-OL i 2026. Den 16. juni 2025 bekreftet Fédération française de hockey sur glace (FFHG) at Frankrike, som det høyest rangerte andreplasslaget i den siste kvalifiseringsrunden, hadde overtatt Russlands plass i OL-turneringen.

## Arenaer

Byggingen av Milano Santa Giulia Arena ble kraftig forsinket i årene før Vinter-OL 2026, noe som skapte betydelig usikkerhet rundt gjennomføringen av den olympiske ishockeyturneringen. Internasjonale medier rapporterte gjentatte ganger om manglende fremdrift, tekniske utfordringer og fravær av en reell reservearena («plan B») dersom anlegget ikke skulle bli ferdigstilt i tide. Forsinkelsene bidro også til uro rundt NHL-spillernes deltakelse, ettersom både NHL og spillerorganisasjonen NHLPA stilte krav til arenaenes standard, sikkerhet og logistikk for å godkjenne spillernes OL-deltakelse.

Til tross for at arenaen fortsatt var under bygging tidlig i 2026, besluttet arrangørene å benytte den under lekene. Tilskuerkapasiteten ble midlertidig redusert for OL til  på grunn av uferdige tribuner og sikkerhetsbegrensninger. Kapasiteten under OL blir redusert fra de opprinnelige planene, og antall sitteplasser er justert ned til om lag 11 800–15 300 mens testarrangementene pågår. Flere garderober var langt fra ferdigstilte flere uker før OL, med bare noen få av de planlagte 14 omkledningsrommene klare, og resten fortsatt under konstruksjon mens byggearbeid pågikk inne i anlegget.  Banen ble bygget med redusert størrelse sammenlignet med standard OL-krav, og de første testarrangementene viste at isen hadde hull og var myk enkelte steder, noe som krevde justeringer før OL-turneringen startet.

Mellom 10. og 11. januar 2026, mens arenaen fortsatt ikke var ferdigstilt, ble Final Four i den italienske cupen og det italienske Serie A-mesterskapet avholdt for å innvie ishockeybanen. Under testarrangementet oppsto også problemer med isen, der en kamp midlertidig måtte stoppes på grunn av et hull som måtte repareres, og isens kvalitet ble påvirket av at deler av arenaen fortsatt eksponerte isflaten for vær og byggeforhold.

Til tross for disse utfordringene bekreftet IIHF-president Luc Tardif at arenaen ville bli brukt under OL, og både IIHF og IOK uttrykte tillit til at spillerom, isflate og hovedfunksjoner vil være klare for konkurranse når OL‑turneringen begynner, og at fasilitetene holder nødvendig internasjonal standard.

## Kvalifisering

Kvalifiseringen var basert på IIHFs verdensranking i etterkant av ishockey-VM 2023.

De åtte beste landene på rankingen var automatisk kvalifisert til turneringen sammen med vertsnasjonen Italia. Resten skulle spille kvalifiseringsspill på forskjellige nivåer om de siste tre plassene.

## Turneringsformat
Turneringen vil følge samme format som de fire foregående OL-turneringene. En mindre endring av reglene i forhold til seedingen av semifinalene og spilleforlengelse i finalen ble introdusert ved Vinter-OL 2022.

### Spilleformat
I gruppespillet ble de tolv lagene inndelt i tre grupper med fire lag i hver. Lagene skulle spille en round robin på tre gruppespillskamper mot på forhånd kjente motstandere. Etter at gruppespillet var avsluttet ville lagene bli rangert fra 1D til 12D. Rangeringen ble avgjort etter følgende kriterier:

* Høyeste gruppeplassering
* Flest poeng
* Beste målforskjell
* Flest scorete mål
* Bedre plassering på 2025 IIHF verdensranking

De fire beste lagene i gruppespillet (gruppevinnerne (1D-3D) samt beste toer) avanserte direkte til kvartfinalene mens de resterende åtte lagene skulle spille kvalifiseringskamper om de fire siste kvartfinaleplassene. Kvalifiseringskampene ville stå mellom:

*5D mot 12D (vinner blir E1)
*6D mot 11D (vinner blir E2)
*7D mot 10D (vinner blir E3)
*8D mot 9D (vinner blir E4)

Taperne av disse kvalifiseringskampene var slått ut av turneringen og ble etterfølgende rangert fra 9. til 12. plass ut fra rangeringen deres i gruppespillet. Vinnerne av kvalifiseringskampene avanserte til kvartfinalene som ble spilt som følger:

*1D mot E4
*2D mot E3
*3D mot E2
*4D mot E1

De fire tapende lagene blir rangert fra 5. til 8. plass. En endring fra siste OL var at semifinalistene nå ville bli omseedet etter kvartfinalene. Basert på rangeringen etter gruppespillet ville det best rangerte gjenværende laget møte det lavest rangerte gjenværende laget i den tidlige kampen, mens det nesthøyest rangerte laget ville møte det nestlavest rangerte laget i den andre kampen.

De tapende semifinalistene spiller bronsefinale, mens vinnerne spiller finale. Hjemmelaget i både bronsefinalen og semifinalen blir det høyest rangerte laget etter gruppespillet.

### Poengsystem
I alle kampene ble poengene utdelt som følger:

* 3 poeng for seier i ordinær tid
* 2 poeng for seier etter spilleforlengelse («overtid») eller straffeslagskonkurranse
* 1 poeng for tap etter spilleforlengelse eller straffeslagkonkurranse
* 0 poeng for tap

### Prosedyrer ved poenglikhet
Poengsystemet tillot ikke at en kamp endte uavgjort. Hvis to lag hadde like mange poeng ville deres plassering avgjøres av deres innbyrdes oppgjør og vinneren av denne rangeres øverst.

Ved poenglikhet mellom tre eller flere lag ble det opprettet en undergruppe bestående av disse lagene. Tiebreakprosedyren nedenfor skulle anvendes og gjentas inntil enten kun to lag eller ingen lag fortsatt sto likt:

***Trin 1:** Med utgangspunkt i lagenes innbyrdes kamper ble det dannet en undergruppe hvor lagene ble rangert etter antall poeng oppnådd i disse kampene.
***Trinn 2:** Dersom det fortsatt var poenglikhet mellom lagene, var målforskjell i de innbyrdes oppgjørene avgjørende.
***Trinn 3:** Dersom lagene fortsatt sto likt på poeng og målforskjell, var høyest antall scorede mål i de innbyrdes oppgjørene avgjørende.
***Trinn 4:** Dersom lagene fortsatt sto likt på poeng, målforskjell og scorede mål, skulle lagenes resultater mot det nærmeste, best plasserte laget utenfor undergruppen tas med i vurderingen (det høyest rangerte laget ville da være laget med best resultat mot dette laget, vurdert etter 1. poeng; 2. målforskjell; 3. flest scorede mål).
***Trinn 5:** Dersom lagene fortsatt sto likt, skulle lagenes resultater mot det nærmeste, nest best plasserte laget utenfor undergruppen tas med i vurderingen.
***Trinn 6:** Dersom lagene fortsatt sto likt etter at samtlige trinn ovenfor var anvendt, skulle lagene rangeres etter sin seeding forut for mesterskapet.

### Prosedyre for spilleforlengelse og straffeslag
Hvis en kamp ikke var avgjort etter ordinær spilletid skulle det spilles en spilleforlengelse som ble vunnet når et av lagene scoret et mål («sudden death»). Alle overtidsperioder ble spilt med tre utespillere og en målvakt på hvert lag.

Lengden på spilleforlengelsen var som følger:

* Gruppespillskamper: 5 minutters spilleforlengelse etterfulgt av straffeslagskonkurranse
* Kvart-, semi- og bronsefinaler: 10 minutters spilleforlengelse etterfulgt av straffeslagskonkurranse
* Finalen: 20 minutters overtidsperioder inntil et av lagene scorer et mål

Dersom kampen i gruppespillet, kvart-, semi- og bronsefinaler forble uavgjort etter spilleforlengelsen skulle kampen avgjøres med en straffeslagskonkurranse («Shootout», SO eller «Game Winning Shot», GWS). Fem forskjellige spillere fra hvert lag skiftet til å skyte inntil et avgjørende mål ble scoret. Hvis det fortsatt sto likt etter de fem forsøkene fortsatte straffeslagskonkurransen i omvendt rekkefølge og en spiller fra hvert lag skiftet til å skyte et enkelt, avgjørende straffeslag. Straffeslagskonkurransen fortsatte dermed med sudden death-format hvor en spiller fra hvert lag slo straffeslag inntil en vinner ble kåret. De samme eller nye spillere kunne utvelges til de avgjørende straffeslagene. Alle spillerne som er oppført på matchprotokollen var tillatt å ta straffeslag, bortsett fra spillere som sonet utvisninger som ikke er ferdig sonet eller spillere som hadde blitt idømt liten disiplinærstraff eller matchstraff under kampen.

## Seeding

Lagene var seedet basert på plasseringen på IIHFs verdensranking i etterkant av ishockey-VM 2023. De tolv lagene i den olympiske ishockeyturneringen ble delt inn i tre grupper med fire lag hver i den innledende runden. Lagene ble seedet etter serpentinsystemet i henhold til lagenes plassering på verdensrankingen på følgende måte:

De åtte beste direkte kvalifiserte lagene ble seedet på plassene fra nummer 1 til 8. Det øverst rangerte laget på verdensrankingen som kvalifiserte seg til turneringen blir seedet som nummer 9, nest beste som nummer 10 og tredje best som nummer 11. Vertsnasjonen Italia, som lå nummer 18 på IIHFs verdensranking for 2023 og dermed det lavest rangerte laget, skulle opprinnelig seedes som nummer 12.

Etter at IIHF og IOK bekreftet at Russland forble utestengt fra OL-turneringen ble gruppene omseedet. Frankrike, som hadde erstattet Russland i turneringen, ble seedet som nummer 12.

## Dommere
IIHF og NHL arrangerte i oktober 2025 en treningsleir for potensielle dommere- og linjedommere, og det første uttaket ble offentliggjort 1. november. Følgende 12 dommere og 12 linjedommere ble utnevnt til å dømme kampene under turneringen:

## Tropper

Den 16. juni 2025 offentliggjorde alle tolv lag lagene navnene på de første seks spillerne (primært fra NHL) som ville bli tatt ut til OL. Alle tolv lag, gjennom en bekreftelse fra deres respektive nasjonale forbund, skulle levere en liste over en såkalt longlist over OL-aktuelle spillere innen den 15. oktober 2025. Den endelige troppen på 25 spillere (22 utespillere og tre målvakter) skulle senest innsendes 31. desember 2025 og ble offentliggjort mellom desember 2025 og starten av januar 2026. 

## Gruppespill
Spilleterminen ble offentliggjort 17. juni 2025. Alle klokkeslett er gitt i lokal tid UTC+01.00.

### Gruppe A

### Gruppe B

### Gruppe C

## Sluttspill
Alle klokkeslett er gitt i lokal tid UTC+01.00.

### Rangering etter gruppespill
Etter at gruppespillet er avsluttet blir lagene rangert fra 1D til 12D. Rangeringen blir avgjort etter følgende kriterier:

# Høyeste gruppeplassering
# Flest poeng
# Beste målforskjell
# Flest scorede mål
# Beste plassering på IIHFs verdensranking for 2023

De fire beste lagene i gruppespillet (gruppevinnerne (1D-3D) samt beste toer) avanserer direkte til kvartfinalene mens de resterende åtte lagene skal spille playoffkamper om de fire siste kvartfinaleplassene.

Etter kvartfinalene ville semifinalistene bli omseedet. Basert på rangeringen etter gruppespillet vil det best rangerte gjenværende laget møte det lavest rangerte gjenværende laget i den tidlige kampen, mens det nesthøyest rangerte laget vil møte det nestlavest rangerte laget i den andre kampen.

Kilde: IIHF.com

### Utslagstablå

### Playoffkamper

### Kvartfinaler

### Semifinaler

### Bronsefinale

### Finale

## Sluttplassering

## Prisutdeling
### Direktoratets prisutdeling
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:

### All star-lag og MVP
Turneringens all star-lag og mest verdifulle spiller (MVP) ble stemt frem av internasjonale medier ved avslutningen av turneringen. Følgende spillere ble stemt frem:

## Statistikk
### Toppscorere

### Beste målvakter
*De fem beste målmaktene som har spilt 40 % eller mer av lagets totale spilleminutter.*

;Målvakter med shutouts («holdt nullen»)
*  
*  
*  **(2)** 

### Special teams (over- og undertallsspill)

### Scoringseffektivitet

### Utvisninger

## Referanser


## Eksterne lenker
*